Frederikshavn White Hawks leverede en ny overraskelse, da holdets også vandt den anden kvartfinale mod grundspillets vindere fra Rødovre. Frederikshavn vandt på egen is med 4-1. Dermed fører vendelboerne sensationelt 2-0 i kvartfinaleserien. I Odense var AaB Ishockey på besøg, og her endte opgøret også med en hjemmesejr på 4-1. AaB spillede under normal standard, og Odense fik dermed let udlignet til 1-1 i kvartfinaleserien. 3. runde spilles søndag eftermiddag. AaB spiller hjemme mod Odense, og Frederikshavn skal en tur til Rødovre.
For godt en uge siden var Frederikshavns ishockeyspillere bare to minutter fra ikke at komme med i slutspillet. Nu er holdet sensationelt på semifinalekurs.